2. ลักษณะการประกอบธุรกิจ

ประวัติความเป็นมา

บริษัทก่อตั้งขึ้นเมื่อปี 2533 ในชื่อ บริษัท สยามคอมิกส์ จำกัด ก่อนจะเปลี่ยนชื่อเป็น บริษัท
สยามอินเตอร์คอมิกส์ จำกัด ในปี 2536 และในปี 2539 บริษัทเพิ่มทุนจดทะเบียนเป็น 150
ล้านบาทเพื่อรองรับการขยายธุรกิจ และได้เพิ่มเป็น 170 ล้านบาทในปี 2546 อีกครั้งหนึ่ง
เพื่อให้สอดคล้องกับการขยายตัวของธุรกิจที่บริษัทได้ริเริ่มที่จะขยายไปด้านสื่ออื่นๆ
ให้หลากหลายมากขึ้น จึงได้เปลี่ยนชื่อเป็น บริษัท สยามอินเตอร์มัลติมีเดีย จำกัด
และแปลงสภาพเป็นบริษัท จำกัด (มหาชน) ต่อมาในปี 2547 บริษัทได้เพิ่มทุนจดทะเบียนเป็น 240
ล้านบาท เพื่อรองรับการเพิ่มทุนจากการเสนอขายหุ้นเพิ่มทุนต่อประชาชนเป็นครั้งแรก และในปี
2551 บริษัทได้เพิ่มทุนจดทะเบียนเป็น 372 ล้านบาท
เพื่อรองรับการจัดสรรหุ้นเพิ่มทุนให้กับผู้ถือหุ้นเดิม (SMM-W1)
และจัดสรรให้กับกรรมการและพนักงานของบริษัท (ESOP-W1)

จากช่วงเริ่มแรกที่บริษัทดำเนินธุรกิจผลิตและจำหน่ายหนังสือการ์ตูนจากประเทศญี่ปุ่นและการ์ตูนของนักเขียนไทยบางส่วนเท่านั้น
บริษัทได้ขยายไปสู่การซื้อลิขสิทธิ์หนังสือการ์ตูนจากประเทศอื่นๆ อาทิ เกาหลี ฮ่องกง และไต้หวัน
รวมทั้งซื้อลิขสิทธิ์พ็อกเกตบุ๊คและนวนิยายกำลังภายในจากต่างประเทศ อาทิ ฮ่องกง ไต้หวัน
อเมริกา ฯลฯ เพื่อนำมาจัดพิมพ์และจำหน่ายเป็นฉบับภาษาไทย จนประสบความสำเร็จ
ในตลาดหนังสือการ์ตูน พ็อกเกตบุ๊ค และนวนิยายกำลังภายในเพิ่มขึ้นอย่างต่อเนื่อง
จนกระทั่งขยายไปสู่สื่อนิตยสารหลากหลายในปัจจุบัน

สำหรับธุรกิจร้านหนังสือนั้น บริษัทได้เริ่มดำเนินธุรกิจร้านหนังสือเมื่อปี 2537 โดยก่อตั้ง
“ร้านบ้านการ์ตูน” ที่ศูนย์การค้าซีคอน สแควร์ ถนนศรีนครินทร์ เป็นสาขาแรก
เพื่อจำหน่ายหนังสือการ์ตูนของบริษัทฯ และหนังสือจากสำนักพิมพ์อื่นๆ ต่อมาในปี 2546
ได้เปลี่ยนชื่อเป็น “SMM Book Friend”
พร้อมปรับเปลี่ยนการขายสินค้าในร้านให้มีจำหน่ายครบทุกหมวดเช่นในปัจจุบันนี้ โดย ณ 31 ธันวาคม
2551 มีสาขารวมทั้งสิ้น 24 สาขา (รวม www.bookfriendonline.com)
นอกจากนั้นยังมีร้านค้าส่งของบริษัทอีก 1 สาขา

บริษัทยังผลิตและดำเนินรายการวิทยุด้านกีฬาและสาระบันเทิง “สปอร์ตเรดิโอ” มาตั้งแต่ปี 2545

การเปลี่ยนแปลงและพัฒนาการที่สำคัญ

ปี 2533 จัดตั้ง บริษัท สยามคอมิกส์ จำกัด ด้วยทุนจดทะเบียน 1 ล้านบาท

ปี 2536 เปลี่ยนชื่อจาก บริษัท สยามคอมิกส์ จำกัด เป็น บริษัท สยามอินเตอร์คอมิกส์ จำกัด
บริษัทเพิ่มทุนจดทะเบียนเป็น 20 ล้านบาท

ปี 2537 เริ่มธุรกิจร้านค้าหนังสือโดยก่อตั้งร้าน “บ้านการ์ตูน”
เพื่อจำหน่ายหนังสือของบริษัทและสำนักพิมพ์อื่น

ปี 2539 บริษัทได้เพิ่มทุนอีกครั้งเพื่อรองรับการขยายตัวของกิจการจาก 20 ล้านบาท เป็น 150
ล้านบาท

ปี 2545 เริ่มธุรกิจผลิตและดำเนินงานวิทยุ “สปอร์ตเรดิโอ”

ปี 2546  เพิ่มทุนจดทะเบียนจาก 150 ล้านบาท เป็น 170 ล้านบาท
และเพื่อให้สอดคล้องกับการขยายตัวของธุรกิจ ที่ขยายไปด้านสื่ออื่นๆ ที่หลากหลาย
จึงได้เปลี่ยนชื่อจาก บริษัท สยามอินเตอร์คอมิกส์ จำกัด เป็น บริษัท สยามอินเตอร์มัลติมีเดีย จำกัด
และแปลงสภาพจากบริษัท จำกัด เป็น บริษัท จำกัด (มหาชน)

   เปลี่ยนชื่อร้านค้าหนังสือ “บ้านการ์ตูน” เป็น “SMM Book Friend”

ปี 2547 บริษัทเพิ่มทุนจดทะเบียนจาก 170 ล้านบาท เป็น 240 ล้านบาท
เพื่อรองรับการเพิ่มทุนจากการเสนอขาย หุ้นเพิ่มทุนต่อประชาชนเป็นครั้งแรก

ปี 2548 บริษัทได้ขยายธุรกิจร้านหนังสือ “SMM Book Friend” อย่างต่อเนื่อง

ปี 2549 บริษัทดำเนินการฟ้องร้อง บริษัท บรอดคาสติ้ง เน็ทเวอร์ค (ไทยแลนด์) จำกัด
คดีผิดสัญญาไม่ส่งมอบคลื่นวิทยุ FM 101 MHz ให้กับบริษัท
หลังจากรับเงินค่าออกอากาศล่วงหน้าไปแล้ว โดยคดียังไม่สิ้นสุด

ปี 2551  บริษัทออกและเสนอขายใบสำคัญแสดงสิทธิที่จะซื้อหุ้นสามัญรุ่นที่ 1
ให้แก่ผู้ถือหุ้นเดิมของบริษัท (SMM-W1) จำนวน 120,000,000 หุ้น

  
  บริษัทออกและเสนอขายใบสำคัญแสดงสิทธิที่จะซื้อหุ้นสามัญเพื่อจัดสรรให้แก่กรรมการและพนักงานของบริษัท
  (ESOP) จำนวน 12,000,000 หุ้น

   บริษัทเพิ่มทุนจดทะเบียนจาก 240 ล้านบาท เป็น 372 ล้านบาท
  เพื่อรองรับการจัดสรรหุ้นเพิ่มทุนให้แก่ ผู้ถือหุ้นเดิม (SMM-W1)
  และจัดสรรให้กับกรรมการและพนักงานของบริษัท (ESOP-W1)